4 กลยุทธ์เด็ดซื้อหุ้นสื่อสารหลังรู้ผลแพ้-ชนะประมูลคลื่น 900 MHz
4 กลยุทธ์เด็ดซื้อหุ้นสื่อสารหลังประกาศผลแพ้-ชนะประมูล 900 MHz
18 ธ.ค. 2558

บริษัทหลักทรัพย์ ธนชาต จำกัด(มหาชน) ระบุในบทวิเคราะห์บ่ายนี้ (18 ธ.ค.) กรณีที่การประมูลคลื่น 4G จบในวันนี้แนะนำ “ซื้อ” หุ้นตามผลประมูลคือ
1) หาก JAS ไม่ชนะ แนะนำ “ซื้อ” JAS จากโอกาสจ่ายปันผลพิเศษ การแข่งขันในธุรกิจ Broadband จะรุนแรงน้อยกว่าที่ควร และจากราคาหุ้นปรับตัวลงมามากในช่วงก่อนหน้านี้ ส่งผลให้ปันผลสูงกว่า 5%
2) หาก JAS หรือ DTAC ชนะ แต่ TRUE ไม่ชนะ แนะนำซื้อ DIF เนื่องจากฐานะการเงินของ ผู้ชนะจะอ่อนแอลง ขณะที่ต้องเร่งขยาย จึงมีความต้องการเช่าเสาจาก DIF มากขึ้น
3) หาก JAS และ ADVANC ชนะ แนะหลีกเลี่ยงทุกตัว เพราะอาจมีแรงขายเข้ามาจากความกังวลว่าความแข่งขันจะสูง
4) หาก JAS และ DTAC ชนะ และ ราคา ADVANC ปรับลงแรง แนะนำ “ซื้อ” ADVANC เพราะอัตราจ่ายปันผลของ ADVANC จะยังคงอยู่ในระดับสูง
ขณะที่ล่าสุดเมื่อเวลา 13.16 น.รอบ 175 เคาะใบแรก 68,248 ล้านบาทใบสองมาที่ 70,502 ล้านบาท
 
 
อนึ่ง ผู้เข้าร่วมประมูล 4 รายได้แก่
1) บริษัท แจส โมบาย บรอดแบรนด์ จำกัด บริษัทในเครือบริษัทจัสมิน อินเตอร์เนชั่นแนล จำกัด (มหาชน) หรือ JAS
2) บริษัท ดีแทค ไตรเน็ต จำกัด บริษัทในเครือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC
3) บริษัท แอดวานซ์ ไวร์เลส เน็ทเวอร์ค จำกัด บริษัทในเครือ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC
4) บริษัท ทรูมูฟ เอช ยูนิเวอร์แซล คอมมิวนิเคชั่น จำกัด บริษัทในเครือ บริษัท ทรู คอร์ปอเรชั่น จำกัด (มหาชน) หรือ TRUE
 